Эпостың “ Ҡуҙыйкүрпәс менән Барсынһылыу ” , “ Ҡарабай менән Һарыбай ” , “ Күсәр хан менән Күсмәҫ хан ” , “ Ҡорман батыр ” , “ Алмабикә менән Алмабатыр ” һ.б. исемдәр менән яҡынса 40 варианты билдәле , улар БР , Ҡурған , Ырымбур , Һамар , Һарытау , Силәбе өлк. һ.б. территорияларҙа С.Ф.Миржанова , К.Мәргән , Ф.А.Нәҙершина , М.М.Сәғитов , Н.Д.Шоңҡаров һ.б. тарафынан яҙып алынған ; Ғилми архивта , ТТӘИ-нең Ғ.Б.Хөсәйенов исемендәге ғәрәп графикалы ҡулъяҙмалар һәм иҫке баҫма китаптар фондында һәм БДУ-ның фольклор фондында һаҡлана .